wickkiey/tamil-wikipedia-chunked huggingface dataset:
# பெயர் மாற்றம்

**பெயர் மாற்றம்** (*name change*) என்பது அடிப்படையில் ஒருவருக்கு பிறப்பின் போது இட்ட பெயரை பின்னாளில் மாற்றத்திற்குள்ளாக்கும் அல்லது வேறு பெயரைப் பதிவு செய்யும் உத்தியாகும்.  
பெயர் மாற்றம் செய்யும் அடிப்படைச் சட்டம் பொதுவாக அனைத்து நாடுகளின் சட்ட முறைமைகளில் ஒருவர் தன் பெயரை சட்டப்பூரவமாக மாற்றிக்கொள்ள வழங்கப்பட்ட அனுமதியாகும். இவர் பிறப்பின் பொழுது, திருமணத்தின் பொழுது, தத்துஎடுத்தலின் பொழுது கொடுக்கப்பட்ட பெயரிலிருந்து தன் பெயரை மாற்றிக்கொள்ள வழி வகுக்கின்றது. அவர் வாழிடம் சார்ந்த இடங்களில் இந்த மாற்றங்கள் நடைபெறுவதற்கு ஏதுவான இடமாகும். பொதுச் சட்டத்தில் இதற்கான நீதிமுறைமை, வரைமுறைகள் இலகுவாக்கப்பட்டுள்ளன. ஆனல் உரிமையியல் சட்டத்தில் இதன் நீதிமுறைமை வரையரைகள் சற்று கட்டுப்பாடுகள் கொண்டவை.
# பெயர் மாற்றம்

## உரிமையியல் சட்டம்

பொதுவாக பெயர் மாற்றத்தில் உரிமையியல் சட்டம் பின்பற்றுகின்ற நாட்டில் பொதுச்சட்டத்தை பின்பற்றுகின்ற நாடுகளைப் போல் அல்லாமல் இதன் நீதிமுறைமைகள் வேறுபட்டிருக்கின்றன. பெயர் மாற்றத்தின் பொழுது அரசின் ஒப்புகை கோரப்படுகின்றது. அப்படி கோரப்பட்டாலும் ஏப்பொழுதாவது அனுமதி வழங்கப்படுகின்றது. இந்த முறை பின்பற்றுவதற்கான காரணம் பொதுமக்களின் நன்மைக் கருதி அவர்கள் தனிச்சிறப்புடன் அடையாளம் காணக்கூடியப் பெயர்கள் உதாரணமாக அரசாங்கப் பதிவேடுகள், அவர்களை அடையாளப்படுத்தக்கூடிய வருகைப்பதிவேடுகள், தனி அடையாள எண்கள், நியாயமான, விவேகமான புணராலோசணைத் தேவைக்காக இம்முறை பின்பற்றப்படுகின்றது.
# பெயர் மாற்றம்

## பெயர் மாற்ற நோக்கங்கள்

- திருமணத்தின் பின் நேரடியாகவே சட்ட ரீதியாக பெயர் மாற்றதிற்குள்ளாகின்றது. ஆயினும் சிலர் தமது குடும்பப் பெயர் நிலைப்பதற்காக அதனையும் சேர்த்துவைத்திருப்பர். எ.கா: இலங்கையின் முன்னாள் சனாதிபதி சந்திரிக்கா பண்டாரநாயக்க குமாரதுங்க.
- தத்தெடுத்தலின் போது வளர்ப்புத் தந்தையின் பெயரை இடுவதற்கான சட்ட அனுமதி.
- தனது மதப் பின்பற்றல்களை மாற்றுகின்ற ஒருவர் அதற்கேற்ப பெயரை மாற்றுதல்.
- பெயரிலுள்ள இன,சாதி அடையாளத்தினை மறைப்பதற்காக பெயரை மாற்றுதல்.
- எழுத்துத்தறை முதலானவற்றில் உள்ளவர்கள் பிரபல்ய நோக்கில் செய்யும் பெயர் மாற்றம்.
- சோதிட நோக்கிலான பெயர் மாற்றம்
- பழைய பெயர், அழகற்ற பெயர், பொருளற்றபெயர், என்பவற்றுக்காக மாற்றுதல்.
# பெயர் மாற்றம்

## நன்கறியப்பட்ட பெயர்மாற்றங்கள்

- மிண்டி காலிங் - இயற்பெயர் வேரா சொக்கலிங்கம்
- வைகோ - இயற்பெயர் வை. கோபால்சாமி
- இரா. நெடுஞ்செழியன் - நாராயணசாமி
- கே. ஏ. மதியழகன் - சோமசுந்தரம்
- மறைமலை அடிகள் - வேதாசலம்
- பெருஞ்சித்திரனார்- இராசமாணிக்கம்
- பாரதிதாசன் - கனக சுப்புரத்தினம்
- சத்யராஜ் - ரெங்கராஜ்
- இரா. செழியன் - சீனிவாசன்
- க. அன்பழகன் - ராமையா
- நடிகர் ஜீவா - அமர்
- நடிகர் வையாபுரி - இராமகிருஷ்ணன்
- நடிகை ஊர்வசி - கவிதா ரஞ்சினி
# சு. வித்தியானந்தன்

**சு. வித்தியானந்தன்** (*S. Vithiananthan*, 8 மே 1924 &ndash; 21 சனவரி 1989) ஈழத்தின் ஒரு சிறந்த கல்வியாளரும், ஆய்வாளரும், தமிழறிஞரும் ஆவார். பேராதனைப் பல்கலைக்கழகத்தில் தமிழ்த் துறைத்தலைவராகவும், பின்னர் யாழ்ப்பாணப் பல்கலைக்கழகத்தின் துணைவேந்தராகவும் பணிபுரிந்தவர்.
# சு. வித்தியானந்தன்

## வாழ்க்கைக் குறிப்பு

நண்பர்களாலும் அவரது மாணவர்களாலும் 'வித்தி' என அழைக்கப்பட்ட பேராசிரியர், யாழ்ப்பாண மாவட்டத்தின் தெல்லிப்பழையில் வழக்கறிஞரான சுப்பிரமணியத்தின் மகனாகப் பிறந்தார். தாயார் பெயர் முத்தம்மா. வீமன்காமம் அவரை வளர்த்தெடுத்த
ஊர். அவரது குடும்ப முன்னோடிகள் ஆறுமுக நாவலரின் செல்வாக்குக்குட்பட்டு கல்விக் கூடங்களையும் நிறுவியுள்ளார்கள்.  
வித்தியானந்தனின் பேரன் சின்னத்தம்பியால் தொடங்கப்பட்டு தந்தையால் வளர்ந்த வீமன்காமம் தமிழ் பாடசாலையில் தொடக்கக் கல்வியைக் கற்றார். பின்னர் தெல்லிப்பழை ஒன்றியக் கல்லூரி, பரி. யோவான் கல்லூரி, யாழ். இந்துக்கல்லூரி, இலங்கைப் பல்கலைக்கழகம், இலண்டன் பல்கலைக்கழகம் ஆகியவற்றில் கற்றுத் தேர்ந்தவர் வித்தி. இலங்கைப் பல்கலைக்கழக்தில் சுவாமி விபுலானந்த அடிகள், பேராசிரியர் க. கணபதிப்பிள்ளை ஆகியோர் இவரது ஆசிரியர்களாகத் திகழ்ந்தனர். இங்கு தமிழைச் சிறப்புப் பாடமாகக் கற்று கலைமாணி, முதுகலைமாணி ஆகிய பட்டங்களைப் பெற்ற முதலாமவர் வித்தி. தனது 26வது வயதில் இலண்டனில் முனைவர் பட்டம் பெற்றார்.  
முனைவர் பட்டப் பேற்றுக்காக பதிற்றுப்பத்தை ஆய்வுப் பொருளாக எடுத்தவர் அதனை ஆங்கில வடிவில் முடங்கிப்போக விடாமல் , "தமிழர் சால்பு' எனும் தலை சிறந்த தமிழ் நூலாக மறுவரைவு செய்து தந்தார். இந்நூல், தமிழர் வரலாற்றின் தொடக்க காலப் பண்பாட்டைத் தெளிவாக ஆய்வு செய்து வெளிப்படுத்தியது.  
பேராதனைப் பல்கலைக்கழகத்தில் விரிவுரையாளராகப் பணியாற்றிய வித்தியானந்தன் தனது மாணவியாக அறிமுகமான நுணாவிலைச் சேர்ந்த கமலாதேவி நாகலிங்கம் மீது காதல் கொண்டு 1957 இல் மனைவியாக்கிக் கொண்டார். இவர்களுக்கு மூன்று மகன்கள், இரு மகள்கள். அருள்நம்பி, மகிழ்நங்கை, அன்புச்செல்வி, இன்பச்செல்வன், சிவமைந்தன் என்பன இவரின் பிள்ளைகளின் பெயர்கள். மனைவி கமலாதேவி அவர் நோயுற்று 1977 இல் மறைந்தார்.
# சு. வித்தியானந்தன்

## துணைவேந்தர்

ஆகஸ்ட் 1977 இல் யாழ்ப்பாண வளாகத்தின் தலைவரானார். அதன் பின்னர் ஜனவரி 1979 இல் அவ்வளாகம் பல்கலைக்கழகமான போது அதன் முதலாவது துணைவேந்தரானார். தன்னால் இயன்றளவில் யாழ்ப்பாண வளாகமாக இருந்த ஒன்றினை முழுமையான பல்கலைக்கழகம் ஆக்குவதற்கு அரும்பாடுபட்டு உழைத்தார். பல்கலைக்கழக மாணவர்களது தேவைகளை நிறைவு செய்யக்கூடியதாக அவ்வவ்போது எழுதிய கட்டுரைகள் பின்னர் தொகுக்கப்பட்டுத் தனி நூல்களாயின. கா. சிவத்தம்பி, க. கைலாசபதி, பொ. பூலோகசிங்கம், ஆ. வேலுப்பிள்ளை போன்ற தமிழறிஞர்கள் இவரது மாணவர்களில் குறிப்பிடத்தக்கவர்கள்.
# சு. வித்தியானந்தன்

## தமிழாராய்ச்சி மாநாடு

1970 ஆம் ஆண்டில் பேராசிரியர் ஜீன் பிலியோசா பாரிசிலே மூன்றாவது உலகத் தமிழாராய்ச்சி மாநாட்டினை நடத்தினார். இம்மாநாட்டிற்கு இலங்கையில் இருந்து பேராசிரியர் வித்தியானந்தன் கலந்து கொண்டார். 1972-ஆம் ஆண்டில் நான்காவது உலகத் தமிழாராய்ச்சி மாநாடு யாழ்ப்பாணத்திலே நடைபெறுவதற்கு முன்னின்று உழைத்தவர்களில் ஒருவர் பேராசிரியர் வித்தியானந்தன்.
# சு. வித்தியானந்தன்

## நாட்டார் இலக்கியம்

ஈழத்தமிழ்த் தேசியத்தின் அடியாதாரமாக அமையத்தக்க நாட்டார் இலக்கியத்தையும் நாட்டுப்புறக் கலையையும் தேடித்தொகுத்துத் தேசியப் பண்பு சார்ந்து வடிவப்படுத்தலானார். தனது குருவான பேராசிரியர் கணபதிப்பிள்ளையின் நாடகச் செயற்பாடுகளின் பரிணமிப்பாக நாட்டுக் கூத்துகளை நவீன வாழ்முறைக்கு உகந்த வகையில் நவீனப்படுத்தினார். அரங்காற்றுகை மட்டுமன்றி, பல நாட்டுக்கூத்துப் பிரதிகளை அச்சேற்றினார்.
# சு. வித்தியானந்தன்

## இறுதி நாட்கள்

யாழ்ப்பாண வளாகத் தலைவராகவும் தொடர்ந்து மும்முறை யாழ் பல்கலைக்கழகத்தின் துணைவேந்தராகவும் செயலாற்றிய பேராசிரியருக்கு நான்காம் முறையும் அப்பதவி அளிக்கப்பட்டபோது, யாழ்ப்பாணப் பல்கலைக்கழகத்தோடு முரணுறும் துயரையும் சந்தித்தார். இது அவரை அவதிக்குள்ளாக்கியதால் அவர் கொழும்பிலே தங்கத் தொடங்கினார். அந்த மனச்சுமையோடு 1989 இல் அவர் மறைந்தார்.
# சு. வித்தியானந்தன்

## நினைவு வெளியீடுகள்

அவரது நினைவாக யாழ்ப்பாணப் பல்கலைக்கழகத்தின் நூலகம் "பேராசிரியர் சு.வித்தியானந்தன் நூலகம்' என்று பெயரிடப்பட்டது. இலங்கைத் அஞ்சல் திணைக்களம் 1997 நவம்பர் 11 அன்று வித்தியானந்தனின் அஞ்சல் தலையை வெளியிட்டது.
# படிமம்:SVithiyanandan.jpg

மூலம்: யாழ் பல்கலைக்கழக மலர்
# படிமம்:SVithiyanandan.jpg

## சு. வித்தியானந்தன் பற்றிய நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\பேச்சு</sup> 12:56, 8 மே 2009 (UTC)
# மனிதநேய மக்கள் கட்சி

**மனிதநேய மக்கள் கட்சி** தமிழ்நாடு மாநில அரசியல் கட்சியாகும். இது தமிழ்நாடு முஸ்லிம் முன்னேற்றக் கழகத்தின் அரசியல் பிரிவாக பிப்ரவரி 2009 ஆம் ஆண்டில் ஆரம்பிக்கப்பட்டது. *மக்கள் உரிமை* எனும் அதிகாரப்பூர்வ இதழை இக்கட்சி வெளியிடுகிறது. தற்போது இதன் தலைவராக பேரா. எம். எச். ஜவாஹிருல்லா, பொதுச் செயலாளராக ப. அப்துல் சமது, பொருளாளராக கோவை உமர் ஆகியோர் உள்ளனர்.
# மனிதநேய மக்கள் கட்சி

## மக்களவைத் தேர்தல் 2009

கட்சி ஆரம்பித்த 3 மாதங்களில், 2009 ஆம் ஆண்டு நடந்த மக்களவைத் தேர்தலில் மமக 4 தொகுதியில் கூட்டணியின்றி தனித்து நின்று கணிசமான வாக்குகள் பெற்று வெற்றி வாய்ப்பை இழந்தது.  
வேட்பாளர்கள் விபரம்:-
1. மயிலாடுதுறை மக்களவை தொகுதி-ஜவாஹிருல்லாஹ்
1. மத்திய சென்னை மக்களவை தொகுதி - செ.ஹைதர் அலி
1. இராமநாதபுரம் மக்களவைத் தொகுதி-சலிமுல்லாகான்
1. பொள்ளாச்சி மக்களவை தொகுதி-உமர்.
# மனிதநேய மக்கள் கட்சி

## தமிழ்நாடு சட்டமன்றத் தேர்தல், 2011

2011 சட்டமன்றத் தேர்தலில் அதிமுகவுடன் கூட்டணி அமைத்து சேப்பாக்கம், இராமநாதபுரம், ஆம்பூர் ஆகிய தொகுதிகளில் போட்டியிட்டது. இதில் ஆம்பூரில் அஸ்லம் பாஷாவும், இராமநாதபுரத்தில் பேரா. எம். எச். ஜவாஹிருல்லாவும் வெற்றி பெற்று இக்கட்சியின் முதல் சட்டமன்ற உறுப்பினர்களாக தேர்ந்தெடுக்கப்பட்டனர்.  
| 3 | 2 | 0 | 0.49 | 42.43 | } |
| --- | --- | --- | --- | --- | --- |
# மனிதநேய மக்கள் கட்சி

## தமிழ்நாடு சட்டமன்றத் தேர்தல், 2016

- தமிழ்நாடு சட்டமன்றத் தேர்தல், 2016 இல் திமுக கூட்டணியில் மனிதநேய மக்கள் கட்சி போட்டியிடும் என்று அக்கட்சியின் தலைவர் ஜவாஹிருல்லா, 2016 மார்ச் 19 அன்று அறிவித்தார்..
- திமுக கூட்டணியில் மனிதநேய மக்கள் கட்சிக்கு 5 தொகுதிகள் ஒதுக்கப்பட்டது..
- இக்கட்சிக்கு ஒதுக்கப்பட்ட உளுந்தூர் பேட்டை தொகுதியை மீண்டும் திமுகவுக்கே கொடுத்துள்ளது. நாகை, இராமநாதபுரம், ஆம்பூர், தொண்டாமுத்தூர் ஆகிய தொகுதிகளில் மட்டும் போட்டியிடுகிறது..
2016 தமிழக சட்டமன்ற தேர்தலில் போட்டியிட்ட அனைத்து தொகுதிகளிலும் வெற்றி வாய்ப்பை இழந்தது.  
| 4 | 0 | 197150 | 0.5 % . | } |
| --- | --- | --- | --- | --- |
# மனிதநேய மக்கள் கட்சி

## தமிழ் நாடு சட்டமன்ற உறுப்பினர்கள்

2011 ஆம் ஆண்டு முதல் 2021 வரை சட்ட மன்ற உறுப்பினர்களாக இருந்தவர்கள்
| 2011 | ஜவாஹிருல்லா | இராமநாதபுரம் | இரட்டை மெழுகுவர்த்தி |
| --- | --- | --- | --- |
| 2011 | அஸ்லம் பாஷா | ஆம்பூர் | இரட்டை மெழுகுவர்த்தி |
| 2021 | ஜவாஹிருல்லா | பாபநாசம் | உதயசூரியன் |
| 2021 | ப. அப்துல் சமது | மணப்பாறை | உதயசூரியன் |
# மனிதநேய மக்கள் கட்சி

## தமிழ்நாடு சட்டமன்றத் தேர்தல், 2021

2021 சட்டமன்றத் தேர்தலில் திமுகவுடன் கூட்டணி அமைத்து இரண்டு தொகுதிகளில் போட்டியிட
உடன்பாடு ஒப்பந்தம் கையெழுத்தானது.
# ஆனைக்கோட்டை

**ஆனைக்கோட்டை** என்பது இலங்கையின் வடமாகாணத்தின் ஒரு பகுதியாக உள்ள யாழ்ப்பாணக் குடாநாட்டில் வலிகாமம் தென்மேற்கு பிரதேச செயலாளர் பிரிவில் அமைந்துள்ள ஓர் ஊராகும். இது யாழ்ப்பாண நகரத்தில் இருந்து மானிப்பாய் செல்லும் வீதியில், நகரத்தில் இருந்து சுமார் மூன்று மைல் தொலைவில் அமைந்துள்ளது. இதன் அயலில் மானிப்பாய், நவாலி, தாவடி, வண்ணார்பண்ணை ஆகிய கிராமங்கள் அமைந்துள்ளன. இவ்வூர் நல்லெண்ணெய்க்கு பெயர் போன இடமாகக் காணப்படுகின்றது.
# ஆனைக்கோட்டை

## வரலாற்று முக்கியத்துவம்

இது யாழ்ப்பாணத்தில் கண்டுபிடிக்கப்பட்ட முதலாவது குடியிருப்பு மையம் என கூறப்படுகிறது. இதற்கு ஆதாரமாக அங்கு கண்டுபிடிக்கப்பட்ட பிராமி எழுத்துப் பொறித்த முத்திரை, உரோம மட்கலன்கள், லட்சுமி நாணயம் ஆகியவையைக் கொள்ளலாம். இவை 2300 ஆண்டுகளுக்கு முற்பட்டவையாக கருதப்படுகின்றன.
# ஆனைக்கோட்டை

## ஆலயங்கள்

அவற்றுள் சில:
- ஆனைக்கோட்டை மூத்தநயினார் கோயில்
- ஆனைக்கோட்டை கரைப்பிரான் ஆதி விநாயகர் கோயில்
- ஆனைக்கோட்டை உயரப்புலம் உத்துங்க விநாயகர் ஆலயம்
- ஆனைக்கோட்டை சாவற்கட்டு அந்திக்குழி ஞானவைரவர் ஆலயம்
- ஆனைக்கோட்டை சாவற்கட்டு கெங்காதேவி அம்மன் ஆலயம்
- ஆனைக்கோட்டை வரதவிக்ன விநாயகர் (சம்பந்தப் பிள்ளையார்) ஆலயம்
- ஆனைக்கோட்டை உயரப்புலம் ஆலடி ஞானவைரவர் ஆலயம்
- ஆனைக்கோட்டை புளியங்கண்டுப் பிள்ளையார் கோவில்
- ஆனைக்கோட்டை கண்ணகி அம்மன் ஆலயம்
- ஆனைக்கோட்டை காசிகாண்ட விஸ்வநாதர் ஆலயம் (ஆனைக்கோட்டை சிவன் கோயில்)
- ஆனைக்கோட்டை உயரப்புலம் வராகி அம்பாள் ஆலயம்
- ஆனைக்கோட்டை அடைக்கலநாயகி ஆலயம்
- ஆனைக்கோட்டை பெத்தானியா திருச்சபை
# ஆனைக்கோட்டை

## ஆனைக்கோட்டையைச் சேர்ந்த புகழ் பெற்றவர்கள்

- எஸ். அகஸ்தியர், எழுத்தாளர்
- ந. செல்வராஜா, நூலகர்
- வி. கனகலிங்கம், ஓவியர்
- ரி. ராஜகோபால், வானொலி, மேடை நடிகர்
# ஈலாம்

, பாபிலோன், சுமேரியா மற்றும் ஈலாம் பகுதிகளைக் காட்டும் வரைபடம்]]  
**ஈலாம்** (Elam) இன்றைய தென் மேற்கு ஈரானில் செழித்திருந்த பண்டைக்கால நாகரிகம் ஒன்றைக் குறிக்கும். இன்றைய ஈரானின் தூர மேற்கு, தென்மேற்கு ஈரான் ஆகியவற்றை மையப்படுத்தி அமைந்திருந்த இது, குசெசுத்தான், ஈலம் மாகாணம் ஆகியவற்றின் தாழ்நிலப் பகுதிகளிலிருந்து கெர்மான் மாகாணத்தில் உள்ள சிரோஃப்ட் (Jiroft), எரிந்த நகரமான சபோல் (Zabol) என்னும் இடங்கள் வரை பரந்திருந்ததுடன், தென் ஈராக்கின் சிறிய பகுதியொன்றையும் உள்ளடக்கி இருந்தது. பண்டைய அண்மை கிழக்குப் பகுதியின் முதன்மையான் அரசியல் சக்திகளில் ஒன்றாக ஈல அரசுகள் விளங்கின.  
பண்டைய மெசொப்பொத்தேமியாவுக்குச் சற்றுக் கிழக்கே அமைந்திருந்த இந்தப் பகுதி அக்கால நகராக்கத்தின் ஒரு பகுதியாகவும் அமைந்தது. கிமு 3000 ஆண்டளவில் தொடங்கிய எழுத்துப் பதிவுகளும் மெசொப்பொத்தேமிய வரலாற்றுக்கு இணையாகவே அமைந்தன. நடு வெண்கலக் கால ஈலம் அன்சானை (Anshan) மையமாகக் கொண்டு ஈரானியச் சமவெளியிலும், பின்னர் கிமு இரண்டாவது ஆயிரவாண்டில் இருந்து குசெசுத்தான் தாழ்நிலப் பகுதியில் இருந்த சூசாவை மையமாகக் கொண்டும் அமைந்திருந்தது. இதன் பண்பாடு, குட்டியப் பேரரசில், சிறப்பாக ஆக்கிமெனிட் வம்சக் காலத்தில், முக்கிய பங்காற்றியது. அக்காலத்தில் ஈல மொழி பேரரசின் அலுவல் மொழிகளில் ஒன்றாக இருந்தது.  
ஈல மொழிக்கு வேறு எந்த மொழியுடனும் உறவு உள்ளதாக நிறுவப்படவில்லை. சுமேரிய மொழியைப் போல் இதுவும் ஒரு தனி மொழியாக இருக்கலாம் எனக் கருதப்படுகின்றது. எனினும் சில ஆய்வாளர்கள், ஈல-திராவிடம் என்னும் ஒரு பெரும் மொழிக் குடும்பம் ஒன்று பற்றி கருத்துத் தெரிவித்து உள்ளனர்.
# ஈலாம்

## சொற்பிறப்பு

ஈல மக்கள் தமது நாட்டை *ஹல்தம்தி* *(Haltamti)* என அழைத்தனர். சுமேரியர்களும், அக்காடியர்களும் இந்நாட்டைக் குறிப்பிட முறையே *ஈலம்*, *ஈலமு* ஆகிய பெயர்களைப் பயன்படுத்தினர். ஈப்ரூக்களின் விவிலியத்திலும் இது *ஈலம்* என்றே குறிப்பிடப்படுகிறது.  
உயர்நிலம் சார்ந்த நாடான ஈலம், பின்னாளில், தாழ்நிலப் பகுதியில் அமைந்திருந்த அதன் தலைநகரான *சூசா*வின் பெயரினால் அடையாளம் காணப்படும் நிலைமை உருவானது. தொலமிக்குப் பிற்பட்ட புவியியலாளர்கள் இதனை *சூசியானா* என்று அழைத்தனர். ஈல நாகரிகம் முதலில், இன்று குசெசுத்தான் என்று அழைக்கப்படும் மாகாணத்தை மையமாகக் கொண்டு அமைந்திருந்தது. இது வரலாற்றுக்கு முற்பட்ட காலத்திலேயே *ஃபார்சு* என்னும் மாகாணத்தையும் உள்ளடக்கி விரிவடைந்தது. குசெசுத்தான் என்னும் தற்காலப் பெயர் பாரசீக மொழியிலிருந்து பெறப்பட்டது. பழைய பாரசீக மொழியில், *ஹூஜியா* எனப்பட்ட இவ்விடம், நடுப் பாரசீக மொழியில் *ஹூஸ்* எனப்பட்டது. இது *சுசியானா* என்பதோடு தொடர்புடையது. இதுவே புதிய பாரசீக மொழியில் *க்சுஸ்* *(Xuz)* ஆனது. இது பின்னர் புதிய பாரசீக மொழியில் இடப்பெயர்களுக்கு அமையும் *ஸ்தான்* என்னும் பின்னொட்டுடன் சேர்ந்து *குசெசுத்தான்* என்ற பெயரைப் பெற்றது.
# ஈலாம்

## வரலாறு

ஈலத்தின் வரலாறு துண்டு துண்டாகவே கிடைக்கிறது. சுமேரியா, அக்காடிய, பபிலோனிய மூலங்களில் இருந்தே பெரும்பாலும் இதன் வரலாறு மீளுருவாக்கம் செய்யப்படுகிறது. இரண்டு ஆயிரவாண்டுகளை உள்ளடக்கிய ஈலத்தின் வரலாறு வழக்கமாக மூன்று காலகட்டங்களாகப் பிரிக்கப்படுகிறது. இந்தக் காலப் பகுதிகளுக்கும் முன்னுள்ள காலம், முதனிலை ஈலக் காலம் எனப்படுகிறது.
- முதனிலை ஈலக் காலம்: கிமு 3200 - கிமு 2700
- பழைய ஈலக் காலம்: கிமு 2700 - கிமு 1600
- நடு ஈலக் காலம்: கிமு 1500 - கிமு 1100
- புதிய ஈலக் காலம்: கிமு 1100 - கிமு 539
# ஈலாம்

## வரலாறு

### முதனிலை ஈல நாகரிகம்

(Chogha Zanbil) என அழைக்கப்படும் "சிகரட்" (ziggurat) களம்.]]
முதனிலை ஈல நாகரிகம் டைகிரிசு, இயூபிரட்டீசு ஆற்றுப் பள்ளத்தாக்குகளுக்குக் கிழக்கே உருவாகி வளர்ந்தது. இது தாழ்ந்த நிலத்தையும் அருகிலேயே வடக்கிலும், கிழக்கிலும் மேட்டு நிலங்களையும் உள்ளடக்கிய பகுதியாகும். குறைந்தது மூன்று முதனிலை ஈல அரசுகள் இணைந்தே ஈலம் உருவானதாகத் தெரிகிறது. இவை அன்சான், அவான், சிமாசுக்கி என்பன. இவற்றுள் "அன்சான்", தற்கால "ஃபார்சு" பகுதியிலும், "சிமாசுக்கி" தற்காலக் கேர்மனிலும் அமைந்திருந்தன. "அவான்" தற்கால லுரிசுத்தான் ஆக இருக்கலாம் எனக் கருதுகின்றனர். அவானைப் பற்றிய குறிப்புகள் பொதுவாக அன்சானைப் பற்றிய குறிப்புக்களிலும் பழமையானவை. இவ்விரு அரசுகளுமே ஒரே பகுதியில் வெவ்வேறு காலப் பகுதியில் இருந்திருக்கக்கூடும் என்பது சில ஆய்வாளர்களது கருத்து. இந்த மையப் பகுதியுடன், இன்றைய "குசெசுத்தான்" ஆன "சுசியானா" அவ்வப்போது இணைந்தும் பிரிந்தும் இருந்ததாகத் தெரிகிறது. இவற்றுடன் இப் பகுதிக்கு வெளியிலும் ஈரானியச் சமவெளிகளில் முதனிலை ஈலக் களங்கள் உள்ளன. இவற்றுள் வாராக்சே, இன்றைய காசான் நகரின் புறநகர்ப் பகுதியான சியால்க், கெர்மான் மாகாணத்தில் உள்ள சிரோஃப்ட் என்பன அடங்கும். பழைய ஈலக் காலத்தில், சுமேரியரின் படையெடுப்புகளுக்கு எதிராகவே சிறிய அரசுகள் இணைந்து ஈல அரசு உருவானது. இவ்வரசுக்குள் அடங்கிய பல்வேறு பகுதிகளிலும் காணப்பட்ட வளங்களை திறமையான முறையில் பகிர்ந்து கொள்வதற்கு வசதியை வழங்கக்கூடிய ஒருங்கிணைக்கப்பட்ட ஒரு அரசின் கீழ் இப்பகுதிகள் அனைத்தையும் ஒன்றாக வைத்திருப்பதற்கான வல்லமையே ஈலவர்களின் வலிமையாக இருந்தது. ஒரு கூட்டாட்சி அரச அமைப்பின் அடிப்படையிலேயே இதை அவர்கள் செய்ய முடிந்தது.
# ஈலாம்

## இதனையும் காண்க

- சூசா
- அகாமனிசியப் பேரரசு
- பண்டைய அண்மை கிழக்கு
- அண்மைக் கிழக்கு
# யாக்கோபு சூமா

**யாக்கோபு சூமா** (*Jacob Gedleyihlekisa Zuma*, பிறப்பு: ஏப்ரல் 12, 1942) தென்னாபிரிக்காவின் குடியரசுத் தலைவர். இவர் 2009 ஆம் ஆண்டில் இடம்பெற்ற பொதுத்தேர்தலில் வெற்றி பெற்று நாட்டின் தலைவரானார். இவர் 14 பிப்ரவரி 2018 வரை பதவியில் இருந்தார். இவர் ஆபிரிக்க தேசிய காங்கிரஸ் கட்சியின் தலைவராகவும் இருக்கிறார். 2007, டிசம்பர் 18 இல் காங்கிரஸ் கட்சியின் தேசிய மாநாட்டில் இவர் அக்கட்சியின் தலைவராகத் தேர்ந்தெடுக்கப்பட்டார். இவர் தென்னாபிரிக்கப் பொதுவுடமைக் கட்சியின் உறுப்பினராகவும் இருக்கிறார்.  
சூமா அரசியல் ஊழல், பாலியல் குற்றங்களுக்காகப் பல வழக்குகளில் சம்பந்தப்பட்டுள்ளார். பாலியல் குற்றத்தில் இருந்து இவர் பின்னர் விடுவிக்கப்பட்டிருந்தார். 2009, ஏப்ரல் 6 இல் இவர் அனைத்துக் குற்றங்களில் இருந்தும் விடுவிக்கப்பட்டார்.
# யாக்கோபு சூமா

## 2021 தென்னாப்பிரிக்கா கலவரம்

முன்னாள் அதிபர் **ஜேக்கப் ஜூமா** கைதுக்குப் பிறகு அந்நாட்டில் சூலை 2021-இல் ஏற்பட்ட கலவரத்தால் பலியானவர்களின் எண்ணிக்கை 72 ஆக உயர்ந்துள்ளது. செப்டம்பர் 2021 இல், ஜேக்கப் ஜுமாவுக்கு 15 மாத சிறைத்தண்டனை விதிக்கப்பட்டது.
# விக்கிப்பீடியா:உங்களுக்குத் தெரியுமா/மே 10, 2009

- மனித உரிமைகளுக்கான ஆசிய மையத்தின் 2008 **தெற்காசியா மனித உரிமைகள் மீறல்கள் சுட்டெண்** அடிப்படையில் தெற்காசியாவில் இலங்கையே மிக மோசமான அதிகமான மனித உரிமை மீறல்கள் நடைபெறும் நாடு.
- உடலின் 2% நிறை உடைய **மூளை** ஒருவரின் 20% ஆற்றலையும், ஆக்சினையும் பயன்படுத்துகிறது.
- உலக நாடுகளின் மக்கள் தொகையில் அதிக விழுக்காடு (21% - 27.4/127.8 மில்லியன்) முதியோரைக் கொண்ட நாடு **யப்பான்** ஆகும்.
- முதன்முதலில் **ஒலி** ஒலிப்பதிவு உருளையில் (1888) பதிவு செய்யப்பட்டது, பின்னர் வெள்ளீயத் தகட்டிலும் (1894), ஒலி நாடாவிலும் (1983), இறுவட்டிலும் (1982) பதியப்பட்டு, தற்போது எம்.பி.3 போன்ற எண்மிய முறையில் பதியப்படுகிறது.
- 1931 ம் ஆண்டில் வெளிவந்த **காளிதாசு** தமிழில் வெளிவந்த முதல் பேசும் திரைப்படம் ஆகும்.
# விக்கிப்பீடியா:முதற்பக்கக் கட்டுரைகள்/மே 10, 2009

**ஆங்கில மொழியின் வரலாறு** நான்கு கட்டங்களாக பிரித்து ஆயப்படுகிறது. அவை பழம் ஆங்கிலம் (400-1100), இடைக்கால ஆங்கிலம் (1100-1500), முன் தற்கால ஆங்கிலம் (1500-1800), தற்கால ஆங்கிலம் (1800-2009+) எனப்படுகின்றன. 1500 ஆண்டுகளுக்கு முன்னர் இங்கிலாந்தில் வாழ்ந்த ஆங்கிலோ-சாக்சன் என்ற சிறு மக்கள் குழுவின் மொழியான ஆங்கிலம் இன்று ஒர் உலக மொழியாக இருக்கிறது. இம்மொழியை 1.8 பில்லியன் மக்கள் அல்லது மூன்றில் ஒரு மக்கள் பேசுகின்றனர். 53 நாடுகளில் அரச அலுவல் மொழியாக இது உள்ளது. அறிவியல், வணிகம், ஊடகவியல், அரசியல் என எல்லாத்துறைகளும் இம்மொழியில் நடைபெறுகின்றன.
---  
**கண்ணாடி** என்று பொதுவாகக் குறிப்பிடும்போது இது, சாளரங்கள், போத்தல்கள், மூக்குக் கண்ணாடிகள் போன்றவற்றின் உற்பத்தியில் பயன்படுவதும்; கடினத்தன்மை கொண்ட, உடையக்கூடிய, ஒளியை ஊடுசெல்ல விடக்கூடிய, பளிங்குருவற்ற திண்மமுமான பொருளொன்றைக் குறிக்கிறது. தொழில்நுட்ப அடிப்படையில், கண்ணாடி என்பது குளிர்ந்து பளிங்காகாமல் திண்மமாகிய கனிமப் பொருட் கலவை ஆகும். பெரும்பாலான கண்ணாடிகள் சிலிக்காவை முக்கிய கூறாக கொண்டுள்ளன. அறிவியல் அடிப்படையில் கண்ணாடி என்பது நெகிழிகள், ரெசின்கள், பிற சிலிக்காவைக் கொண்டிராத பளிங்குருவற்ற திண்மங்கள் போன்ற எல்லாப் பளிங்குருவற்ற திண்மங்களையும் குறிக்கப் பயன்படுவதுண்டு.
# உலகில் நடக்கும் போர்கள் பட்டியல்

**உலகில் நடக்கும் போர்கள் பட்டியல்**.
# உலகில் நடக்கும் போர்கள் பட்டியல்

## 10,000 or more deaths in current or past year

| Start of conflict | Conflict | Continent | Location | Cumulative fatalities | Fatalities in 2017 | Fatalities in 2018 |
| --- | --- | --- | --- | --- | --- | --- |
| 1978 | War in Afghanistan
*Current phase | Asia | 1,240,000–2,000,000 | 23,065 | 2,185 |  |
| 2003 | Iraq conflict
*Iraqi Civil War | Asia | 268,000 | 13,187 |  |  |
| 2006 | Mexican Drug War | North America | 106,000+ | 14,771 | Unknown |  |
| 2011 | சிரிய உள்நாட்டுப் போர் | Asia | 185,984–498,593 | 39,000 | 2,791 | } |  
The conflicts in the following list have caused at least 10,000 direct violent deaths in current or past calendar year.
| Start of conflict | Conflict | Continent | Location | Cumulative fatalities | Fatalities in 2017 | Fatalities in 2018 |  |
| --- | --- | --- | --- | --- | --- | --- | --- |
| 1978 | War in Afghanistan
*Current phase | Asia | group=n}} | group=n}} | 39,000 | 2,791 | } |
# உலகில் நடக்கும் போர்கள் பட்டியல்

## 1,000–9,999 deaths in current or past year

The conflicts in the following list have caused at least 1,000 and fewer than 10,000 direct violent deaths in current or past calendar year.
Conflicts causing at least 1,000 deaths in one calendar year are considered wars by the Uppsala Conflict Data Program.  
| Start of conflict | Conflict | Continent | Location | Cumulative fatalities | Fatalities in 2017 | Fatalities in 2018 |  |  |
| --- | --- | --- | --- | --- | --- | --- | --- | --- |
| 1948 | Rohingya conflict
* Northern Rakhine State clashes | Asia | 130,000 | 6,700+ |  |  |  |  |
| 1969 | Moro conflict | Asia | 120,000 | 1,384 | 11 |  |  |  |
| 1973 | Oromo conflict | Africa | 1,600–8,900 | 5,154 |  |  |  |  |
| 1998 | Communal conflicts in Nigeria | Africa | 17,156 | group=n}} | 2,835 | 1,109 | 3,110 | 229 |
| 2011 | Libyan Crisis
*Libyan Civil War (2014–present) | Africa | 29,859–42,253 | group=n}} | 1,438 | 100 |  |  |
| 2011 | Sinai insurgency | Africa | 4,544+ |  |  |  |  |  |
| 2011 | South Kordofan conflict | Africa | 7,000+ | group=n}} | group=n}} | group=n}} | 353 | 49 |
| 1963 | Insurgency in Northeast India | Asia | 25,000+ | 103 | 19 | 78 | 380 |  |
| 1967 | நக்சலைட்டு-மவோயிஸ்ட் கிளர்ச்சி | Asia | 12,877–14,369+ | 333 | 75 |  |  |  |
| 1984 | Kurdish–Turkish conflict
*Kurdish–Turkish conflict (2015–present) | Asia | 45,000+ | 698 | 25 |  |  |  |
| 1989 | Sectarian violence in Pakistan | Asia | 5,718 | group=n}} | group=n}} | group=n}} | 514 |  |
| 2009 | Insurgency in the North Caucasus | Europe | 4,053–4,084 | 119 | 6 |  |  |  |
| 2009 | Sudanese nomadic conflicts | Africa | 5,000+ | group=n}} | 2 |  |  |  |
| 2012 | மாலிச் சிக்கல் | Africa | 3,300+ | 164 | 288+ | 43 |  |  |
| 2015 | Burundian unrest | Africa | 1,143 | 177 | } |  |  |  |
# உலகில் நடக்கும் போர்கள் பட்டியல்

## Fewer than 100 deaths in current or past year

The conflicts in the following list have caused at least 1 and fewer than 100 direct violent deaths in current or past calendar year.
| Start of conflict | Conflict | Continent | Location | Cumulative fatalities | Fatalities in 2017 | Fatalities in 2018 |
| --- | --- | --- | --- | --- | --- | --- |
| 1922 | Arab separatism in Khuzestan
* ASMLA insurgency | Asia | 206–345 | 3 |  |  |
| 1946 | Kurdish separatism in Iran | Asia | 13,100–35,000 | 20 | 3–6 |  |
| 1960 | South Thailand insurgency | Asia | 6,706+ | 44 |  |  |
| 1963 | West Papua conflict | Asia | 150,000–400,000 | 3 |  |  |
| 1947 | இசுரேல்-பாலத்தீனப் பிணக்கு
*Gaza–Israel conflict | Asia | 25,000 | 89 | 8+ |  |
| 1969 | CPP-NPA-NDF rebellion | Asia | 43,388+ | 45 | 53 |  |
| 1980 | Internal conflict in Peru | South America | 70,000 | 12 |  |  |
| 1982 | Casamance conflict | Africa | 5,000 | 0 | group=n}} | 27 |
| 1960 | Xinjiang conflict | Asia | 860+ |  |  |  |
| 1989 | Internal conflict in Bangladesh | Asia | 1,503 | 80 |  |  |
| 1995 | Eritrean–Ethiopian conflict
*Second Afar insurgency | Africa | 70,000+ | 79 |  |  |
| 1995 | Ogaden insurgency | Africa | 1,400–11,000 | 27 |  |  |
| 1999 | Ituri conflict | Africa | 60,000+ | 32 |  |  |
| 2004 | Conflict in the Niger Delta
* 2016 Niger Delta conflict | Africa | 2,300+ | 3 | 50 | 46 |
| 2016 | Pool War | Africa | 115 | 33 |  |  |
# உலகில் நடக்கும் போர்கள் பட்டியல்

## Deaths by country

This section details armed conflict-related fatalities by country.  
<>
| 2014 | 2015 | 2016 |
| --- | --- | --- |
# விக்கிப்பீடியா:சிறப்புக் கட்டுரைகள் முன்மொழிவு/முடிச்சு

**முடிச்சு**  
இக்கட்டுரை விக்கிப்பீடியா:சிறப்புக் கட்டுரைத் தகுதிகள் யாவும் பெற்றிருப்பதாக நினைக்கிறேன். கட்டுரை மிக நெடியதாக இல்லாவிட்டாலும், முழுமையானதாக உள்ளது. கட்டுரையின் பொருளும் முக்கியமானதாகவும் பயனுடையதாகவும் உள்ளது. கட்டுரை அருமையான நல்ல படங்களைக் கொண்டுள்ளதாகவும், நன்றாக எழுதப்பட்டும் இருக்கின்றது. எனவே இதனை சிறப்புக் கட்டுரையாக தேர்வு செய்ய பரிந்துரைக்கிறேன். --செல்வா 19:20, 10 மே 2009 (UTC)  
:இதில் உள்ள சில சிவப்பு இணைப்புகள் நீலமாக மாறும் வண்ணம் தக்க கட்டுரைகள் எழுத வேண்டும். இது ஒன்றே நான் இப்பொழுது காணும் குறை. --செல்வா 19:22, 10 மே 2009 (UTC)
# ஒட்டுநிலை மொழி

**ஒட்டுநிலை மொழி** (Agglutinative language) என்பது, உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட மொழியைக் குறிக்கும். 1836 ஆம் ஆண்டில் உருபனியல் நோக்கில் மொழிகளை வகைப்பாடு செய்ய முயன்றபோது வில்கெல்ம் ஃபொன் கும்போல்டு (Wilhelm von Humboldt) என்பார் இந்தக் கருத்துருவை உருவாக்கினார்.  
ஒட்டுநிலை மொழி, ஒருவகைப் பிணைப்புநிலை மொழி (synthetic language) ஆகும். பிணைப்புநிலை மொழிகளில் ஒவ்வொரு ஒட்டும் பொதுவாக எண், இடம், காலம் போன்றவற்றைக் காட்டும் ஒரு பொருள் அலகைக் குறிக்கிறது. அத்துடன், இதன் முக்கியமான ஒரு இயல்பாக, ஒட்டுநிலை மொழிகளில் ஒட்டுக்கள் பிற ஒட்டுக்களுடன் இரண்டறக் கலந்து விடுவதில்லை என்பதுடன், பிற ஒட்டுக்களின் தாக்கத்தால் தமது வடிவத்தையும் மாற்றிக்கொள்வதில்லை.  
ஒட்டுநிலை மொழிகள் அல்லாத பிற பிணைப்புநிலை மொழிகள், இணைவுநிலை மொழிகள் (fusional languages)எனப்படுகின்றன.
# மே 10, 2009 ரொறன்ரோ மறியல் போராட்டம்

**கார்டினர் மறியல் போராட்டம்** என்பது மே 10, 2009 அன்று ரொறன்ரோவின் முக்கிய நெடுஞ்சாலை சந்தியான கார்டினரை மறித்து, கனடிய சட்டத்தை மீறி செய்யப்பட்ட எதிர்ப்புப் போராட்டம் ஆகும். ஈழப்போரின் இறுதி கட்டத்தில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிர்ப்புப் போராட்டத்தில் இருந்த தமிழர்கள் இப்போராட்டத்தை முன்னெடுத்தனர். சில நூறு தமிழர்களும், சில பத்து பல்லினத்தவரும் நடத்திய இப்போராட்டம் சுமார் 7 மணி நேரம் வரை நீடித்து, போக்குவரத்தை தடுத்தது பல்லாயிரக்கணக்கானா பயணிகளை இடைஞ்சல் செய்தது. கனடிய எதிர்கட்சித் தலைவர் இந்த விடயதை நாடாளுமன்றத்தில் எடுத்துரைப்பதாக வாக்குறுதி தந்த பின்பு இச் சாலையை விட்டு தமிழர்கள் விலகினார்கள்.
# மே 10, 2009 ரொறன்ரோ மறியல் போராட்டம்

## சட்டத்தை மீறுதல்

ஒரு முக்கிய நெடுஞ்சாலையை மறித்துப் போராட்டம் செய்வது சட்டத்தை மீறும் செயலாகும். பயணிகளின் வாகனங்களை மறித்து சூழ்ந்து கொண்டதும் சட்டத்துக்கு புறம்பான செயலாகும். இதில் சில பயணிகள் தமது வாகனங்களை விட்டு விட்டு கால் நடையாக சென்றனர். இப்போராட்டத்தில் ஏற்பட்ட கைகலப்பில் மூன்று தமிழர்கள் கைது செய்யப்பட்டனர்.
# மே 10, 2009 ரொறன்ரோ மறியல் போராட்டம்

## விமர்சனம்

சட்டத்தை மீறுவது உட்பட இப் போராட்டம் பல்வேறு விமர்சனங்களை எதிர்நோக்கியது.
# மே 10, 2009 ரொறன்ரோ மறியல் போராட்டம்

## விமர்சனம்

### பொதுமக்கள் மதிப்பை பெறாதல்

இப் போராட்டம் ரொறன்ரோ பொது மக்களை இடருக்கு ஈடுபத்தியதால், இது பொதுமக்கள் தமிழ் மக்களின் பிரச்சினை நோக்கி ஒரு நல்ல நிலையை எடுப்பதற்கு தடையாக இருக்கும் என்ப்படுகிறது.
# மே 10, 2009 ரொறன்ரோ மறியல் போராட்டம்

## விமர்சனம்

### ஊடகங்களில் விமர்சனம்

பெரும்பான்மை மைய ஊடகங்கள், குறிப்பாக வலது சாரி ஊடகங்கள் இப்போராட்டத்தை மிகவும் விமர்சித்து செய்திகள் வெளியிட்டன. குழ்ந்தைகளை ஈடுபடுத்தியது குறிப்பாக விமர்சிக்கப்பட்டது. இதில் ஈடுபட்ட இளையோர் போராட்டத்தின் உண்மையான இலக்கை அறியாமல், கைக்கலப்பில் ஈடுபடுவதில் அக்கறை காட்டியதாக விமர்சிக்கப்பட்டது. போராட்டக்காரர்கள் என்ன எதிர்பாக்கிறார்கள் என்றும் கேள்வி முன்வைக்கப்பட்டது. புலிகளை சரணடைய செய்யுமாறு போராட்டம் நடத்தினால் பொது மக்கள் படுகொலைகள் தடுக்கப்படலாம் என்றும் பரிந்துரைகளை சிலர் முன்வைத்தனர்.
# மே 10, 2009 ரொறன்ரோ மறியல் போராட்டம்

## இவற்றையும் பாக்க

- மே 11, 2009 இலண்டன் மறியல் போராட்டம்
# மே 11, 2009 இலண்டன் மறியல் போராட்டம்

**மே 11, 2009 இலண்டன் மறியல் போராட்டம்** என்பது மே 11, 2009 அன்று இலண்டனில் நாடுமன்றம் சதுர்க்க சாலையின் இரு பக்கத்திலும் தமிழர்கள் இருந்து மறியல் போராட்டம் நடத்தினர். கடந்த சில நாட்களில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிப்புப் போராட்டத்தில் இருந்த தமிழர்கள் இப் போராட்டத்தை முன்னெடுத்தனர். சட்டத்துக்கு புறம்பான இந்த நடவடிக்கையை தொடர்ந்து சுமார் 36 வரையிலான தமிழர்கள் கைது செய்யப்பட்டனர்.
# மே 11, 2009 இலண்டன் மறியல் போராட்டம்

## இவற்றையும் பாக்க

- மே 10, 2009 ரொறன்ரோ மறியல் போராட்டம்
# நோர்வேத் தமிழர்களின் ஈழம் வாக்கெடுப்பு

**நோர்வேத் தமிழர்களின் ஈழம் வாக்கெடுப்பு** என்பது நோர்வேயில் வசிக்கும் ஈழத் தமிழர்கள் தமிழீழம் தனிநாடாக அமைக்கப்படுவதை விரும்புகிறார்களா எனபதைக் கணிக்க நோர்வே ஊடகம் ஒன்று நடத்திய கருத்துக்கணிப்பு வாக்கெடுப்பு ஆகும். இதில் பெரும்பான்மை நோர்வேத் தமிழர்கள் ஈழம் அமைவதை விரும்புவது தெரியவந்தது.
# நோர்வேத் தமிழர்களின் ஈழம் வாக்கெடுப்பு

## புள்ளிவிபரங்கள்

இங்கு 18 வயதுக்கு மேற்பட்ட 8.797 இலங்கையர்கள் வசிக்கின்றனர். இதில் 300 வரையானோர் சிங்களவர்கள். இந்த வாக்கெடுப்பில் 5,633 பேர் கலந்து கொண்டர். இதில் 5.574 பேர் சார்பாக வாக்களித்தர். 50 பேர் எதிர்த்து வாக்களித்தனர். 9 வாக்குகள் செல்லுபடியாகவில்லை.
# நோர்வேத் தமிழர்களின் ஈழம் வாக்கெடுப்பு

## இவற்றையும் பாக்க

- நோர்வேத் தமிழர்
# வணிக செயலாக்கம்

**வணிக செயலாக்கம்** என்பது ஒரு குறிப்பிட்ட சேவையை அல்லது பொருளை உற்பத்தி செய்ய, கட்டமைத்து, தொடர்ச்சியாக மேற்கொள்ளப்படும் செயற்பாடுகளைக் குறிக்கிறது.  
எப்படி ஒரு செயல் செய்யப்பட வேண்டும் என்பதின் செயலாக்கத்தை ஆய்ந்து, அதை திறமையாக செய்வது வணிக செயலாக்க மேலாண்மையின் நோக்கம் ஆகும்.  
வணிக செயலாக்கத்தை செயல்வழிப் படம் மூலம் தொடர் செயற்பாடுகளின் தொகுப்பாக காட்சிப்படுத்தலாம்.
# தமிழ்நாடு வனத்துறை

அருகிவிட்டதால் காட்டுயிர் பாதுகாப்புச் சட்டத்தின்கீழ் தமிழக வனத்துறையின் கூடுதல் கவனத்தைப் பெற்றுள்ளது.]]
**தமிழ்நாடு வனத்துறை** தமிழக மாநிலத்திற்குட்பட்ட காட்டுப்பகுதிகளின் பராமரிப்பையும் பாதுகாப்பையும் மேற்கொண்டு அவற்றின் வளர்ச்சியில் பங்கு கொள்கிறது.  
தமிழ்நாட்டின் வனப்பகுதி சுமார் 22,877 ச.கி.மீ பரப்பளவைக் கொண்டது. இது தமிழ்நாட்டுப் புவிப்பரப்பளவில் 17.59% ஆகும். *தேசிய வனக் கொள்கை, 1988*-இன்படி மாநிலமொன்றின் புவிப்பரப்பளவில் 33.33% வனங்களாக இருக்க வேண்டும் என்பது குறிப்பிடத்தக்கது.  
மாறுபட்ட தட்பவெப்ப நிலை, இடவியல்பு, மண் (அ) நிலவியல்பு, நீராதாரம், உயர்நிலை மற்றும் உயிரினங்களின் ஆதாரங்கள் இவற்றை வைத்து பல்வேறுபட்ட சமூகக் காடுகள் அல்லது சமுதாய வனங்களை உருவாக்கும் காரணிகளாக செயல்படுகின்றன. பொதுவாக இவைகள் வனங்களின் வகைகள் எனப்படுகின்றன.  
மாநில அரசு வனப்பகுப்பாக, நிறப்பிரிகையாக வனத் தாவர வளர்ச்சியை ஈரப்பதமுள்ள பசுமை மாறாக் காடுகள் முதல் குறை ஈரப்பதமுள்ள இலையுதிர் காடுகள் வரை தனது கவனத்தை செலுத்துகின்றது. மதிப்பிடற்கரிய மரங்களான சந்தனம், தேக்கு மற்றும் கருங்காலி மரம் மற்றும் காட்டு விலங்குகளான புலி, யானை, சோலைமந்தி (சிங்க வால் குரங்கு)
|-
!வ.எண்
!தாவரங்கள்
|எண்ணிக்கை
|-
|align=1
|தமிழகத்தில் பூக்கும் தாவரங்கள்
|align=76
|-
|align=3
|ஊர்வன வகைகள்
|align=177
|-
|align=4
|பறவையினங்கள்
|align=484
|-
|align=5
|பாலூட்டிகள்
|align=187
|}
# தமிழ்நாடு வனத்துறை

### பல்லுயிர் களஞ்சியம்

காப்பு வனப்பகுதிகளும், பாதுகாக்கப்பட்ட வனப்பகுதிகளும் பல்லுயிர் களஞ்சியமாக திகழ்கின்றன.  
தமிழ்நாட்டில் தாவரவளம் தட்பவெப்பம், நிலத்தன்மை, கடல்மட்டத்திலிருந்து உயரம் போன்ற பல்வேறு காரணங்களினால் மாறுபட்டு காணப்படுகின்றது.  
இவை நான்கு பெரும் பிரிவுகளாகப் பிரிக்கப்படுகின்றன.-;  
1. கடற்கரையோரத் தாவரவளம்
1. தீவுகளில் உள்ளத் தாவர வளம்
1. உட்புறச் சமவெளிகளில் காணப்படும் தாவரவளம்
1. குன்றுகள் மற்றும் மலைப்பகுதிகளில் உள்ளத் தாவரவளம்
# தமிழ்நாடு வனத்துறை

### தாவரவளங்கள்

**'''தாவரவளங்கள்'''**  
| வ.எண் | காடுகள் |  |  |
| --- | --- | --- | --- |
| align=1 | கடற்கரையோரத் தாவரவளம் | முகத்துவார, வெப்பமண்டல, வறண்ட மற்றும் பசுமை மாறாக் காடுகள் |  |
| align=2 | தீவுத்தாவரவளம் | உவர் சதுப்பு, சதுப்பு நிலக் காடுகள் |  |
| align=3 | சமவெளித் தாவரவளம் | தெற்கு வெப்ப மண்டல் முட்காடுகள் |  |
| align=4 | குன்று மற்றும் மலைகளில் உள்ளத் தாவரவளம் | வறண்ட இலையுதிர், ஈரப்பத இலையுதிர் மற்றும் சிறு பசுமை மாறா மற்றும் சோலைக்காடுகளையும், ஈரப்பதன பசுமை மாறாக் காடுகளையும் உள்ளடக்கியது. | } |  
- முக்கியமான வன வகைகளில் புல்வெளிகளும், மூங்கில் மற்றும் நாணல் காடுகளும் அடங்கும்.
# தமிழ்நாடு வனத்துறை

### மேற்குத் தொடர்ச்சி மலை

- மேற்குத் தொடர்ச்சி மலை உலகளவில் பல்லுயிர் பெருக்கத்தில் முக்கியத்துவம் கொண்ட 25 இடங்களில் ஒன்றாகும்.
- இந்தியாவிற்கே உரித்தான உயரினங்களில் தன்னகத்தே கொண்ட 3 பெரும்பகுதிகளில் மேற்குத் தொடர்ச்சி மலையும் ஒன்றாகும்.
- கன்னியாகுமரி, களக்காடு, முண்டந்துறை, கொடைக்கானல், நீலகிரி, ஆனைமலை, முதுமலை, முக்கூர்த்தி, திருவில்லிபுத்தூர் ஆகிய இடங்களில் அமைந்துள்ள காடுகள் மேற்குத் தொடர்ச்சி மலைக்கே உரிய உயிரின வகைகளைக் கொண்டுள்ளன.
# தமிழ்நாடு வனத்துறை

## வனக்கொள்கை

தமிழகத்தின் வனக்கொள்கை மற்றும் வனத்துறையின் செயல்பாடுகள், தேசிய வனக் கொள்கையைச் சார்ந்து அமைந்துள்ளன.1988-இல் வகுக்கப்பட்ட தேசிய வனக் கொள்கையில் காடுகளை பராமரிக்கவும் அவற்றின் மேலாண்மைக்கு பின்பற்ற வேண்டிய அணுகுமுறைகளையும், கோட்பாடுகளையும் விவரித்து குறிப்பிடப்பட்டுள்ளது.  
வனக்கொள்கையின் முதன்மையான குறிக்கோள்
- சூழலமைப்பை நிலைப்படுத்துதல்
- மனித இனம், விலங்கினம் மற்றும் தாவரங்கள் போன்ற அனைத்து உயிரினங்களின் வாழ்விற்கு முக்கியமான சூழல் சமநிலை மற்றும் வளிமண்டல சமன்பாட்டுடன் கூடிய சூழலமைப்பை நிலை நிறுத்தி பராமரிப்பதாகும்.
- வனங்களின் வளங்களை பொருளாதார வளர்ச்சிக்காக பயன்படுத்துதல் என்பது குறைந்த முக்கியமுடையதாக கருதவேண்டும்.
# தமிழ்நாடு வனத்துறை

## வனச்சட்டங்கள்

வனக்கொள்கையை நடைமுறைப்படுத்த ஏற்படுத்தப்பட்ட சட்டங்கள்.
- தமிழ்நாடு வனச்சட்டம், 1882,
- தமிழ்நாடு தனியார் காடுகள் பாதுகாப்புச் சட்டம், 1949,
- தமிழ்நாடு மலைப்பகுதி (மரங்கள் பாதுகாப்பு) சட்டம், 1955,
- வனவுயிரினப் பாதுகாப்புச் சட்டம், 1972,
- தமிழ்நாடு வனப்பாதுகாப்புச் சட்டம், 1980,
- பல்லுயிரினப் பரவல் சட்டம், 2002.
# மலேசியா வாசுதேவன்

**மலேசியா வாசுதேவன்** (*Malaysia Vasudevan*, 15 சூன் 1944 – 20 பெப்ரவரி 2011) ஒரு தென்னிந்தியத் திரைப்படப் பின்னணிப் பாடகரும் நடிகரும் ஆவார். இவர் 8000 இற்கும் அதிகமான தமிழ்த் திரைப்பாடல்களைப் பாடியவர்.
# மலேசியா வாசுதேவன்

## வாழ்க்கைக் குறிப்பு

இவர் கேரளத்தைப் பிறப்பிடமாகக் கொண்ட மலேசியாவைச் சேர்ந்த சத்து நாயர் - அம்மாளு தம்பதியருக்கு எட்டாவது மகனாகப் பிறந்தார். மலேசியாவில் தமிழர் இசைக் குழு ஒன்றில் முக்கியப் பாடகராக விளங்கினார்.  
மலேசியாவில் பல நாடகங்களில் நடித்த அனுபவத்தை நம்பிக்கையாகக் கொண்டு சென்னை வந்தார். திரைப்பட வாய்ப்புகளைத் தேடினார். மலேசியத் தமிழர்கள் கூட்டாகத் தயாரித்த "இரத்தப் பேய்" என்ற தமிழ்ப் படத்தில் முதல் முறையாக நடிகராக அறிமுகமானார். 1970களில் விளம்பர நிறுவனங்களுக்காக 45 ஆவணப் படங்களில் நடித்தார். இளையராஜாவின் "பாவலர் பிரதர்ஸ்" குழுவில் பல மேடைக் கச்சேரிகளில் பாடி வந்தார்.
# மலேசியா வாசுதேவன்

## குடும்பம்

மலேசியா வாசுதேவன் அன்னப்பூரணி (உஷா வாசுதேவன்) ௭ன்ற பெண்ணை 1976 சனவரி 26 அன்று திருமணம் செய்தார். இவருக்கு யுகேந்திரன், பிரசாந்தினி மற்றும் பவித்ரா என மூன்று பிள்ளைகள் இருந்தனர். இவருடைய மகன் தமிழ்த் திரைப் படங்களிலும் மற்ற மொழி திரைப்படங்களிலும் நடித்துள்ளார். அத்தோடு பின்னணிப் பாடகராகவும் உள்ளார். இவருடைய மகள் பிரசாந்தினி ஒரு பின்னணிப் பாடகியாவார். வாரணம் ஆயிரம், ஆடுகளம் போன்ற பல திரைப்படங்களில் பாடல்கள் பாடியுள்ளார்.
# மலேசியா வாசுதேவன்

## பின்னணிப் பாடகராக

ஜி. கே. வெங்கடேசு இசையமைப்பில் "பொல்லாத உலகில் ஒரு போராட்டம்" என்ற படத்தில் *பாலு விக்கிற பத்தம்மா...* என்ற பாடல் மூலம் தமிழ்த் திரையுலகில் பாடகராக அறிமுகமானார். பாரதிராஜா இயக்கத்தில் 16 வயதினிலே படத்தில் கமல்ஹாசனுக்காக "ஆட்டுக்குட்டி முட்டையிட்டு..." என்ற இவர் பாடிய பாடல் பெரும் புகழ் பெற்றது.  
அதன் பிறகு ஏராளமான படங்களில் புகழ்பெற்ற பாடல்களைப் பாடினார். கோடைகாலக் காற்றே, அள்ளித் தந்த பூமி, அடியாடு பூங்கொடியே, தங்கச் சங்கிலி எனப் பல பாடல்கள் புகழ் பெற்றன.
# மலேசியா வாசுதேவன்

## நடிகராக

இவர் ஒரு கைதியின் டைரி படத்தில் வில்லனாக நடித்தார். அதன் பின்னர் பல படங்களில் நடிக்கவும் தொடங்கினார். இவர் 85 தமிழ்த் திரைப்படங்களில் நடித்துள்ளார். முதல் வசந்தம், ஊர்க்காவலன், ஜல்லிக்கட்டு என வெற்றிப் படங்கள் பலவற்றில் வில்லனாகவும் குணச்சித்திர வேடத்திலும் நடித்துள்ளார். சன் தொலைக்காட்சியில் "சிலந்தி வலை" உட்பட ஏராளமான தொலைக்காட்சித் தொடர்களிலும் நடித்துள்ளார்.  
ஆனந்த் என்பவர் இயக்கிய "மலர்களிலே அவள் மல்லிகை" என்ற படத்திற்கு கதை, வசனம் எழுதினார்.
# மலேசியா வாசுதேவன்

## இசையமைப்பாளராக

மலேசியா வாசுதேவன் 1980களில் ஒரு சில தமிழ்த் திரைப்படங்களுக்கு இசையமைத்தார். குறிப்பாக சாமந்தி பூ, பாக்கு வெத்தலை, ஆயிரம் கைகள் போன்ற திரைப்படங்களுக்கு இசையமைத்தார்.
# மலேசியா வாசுதேவன்

## விருதுகள்

- தமிழக அரசின் கலைமாமணி விருது
# மலேசியா வாசுதேவன்

## மறைவு

சில ஆண்டுகளாகப் பக்கவாத நோயால் பாதிக்கப்பட்ட வாசுதேவன் 2011 பெப்ரவரி 20 அன்று ஞாயிற்றுக்கிழமை பகல் 1 மணிக்கு காலமானார்.
# மலேசியா வாசுதேவன்

## இவர் நடித்த திரைப்படங்கள்

இவர் நடித்த சில திரைப்படங்கள்
| ஆண்டு | இயக்குநர் |  |  |
| --- | --- | --- | --- |
| 2007 | *நினைத்து நினைத்துப் பார்த்தேன்* |  |  |
| 2007 | *அடாவடி* |  |  |
| 2006 | ''கொக்கி |  |  |
| 2003 | ''நிலவில் கலங்கமில்லை |  |  |
| 2003 | ''கையோடு கை |  |  |
| 2002 | ''புன்னகை தேசம் | ஷாஜகான் |  |
| 2001 | ''பத்ரி | பி. ஏ. அருண் பிரசாது |  |
| 2001 | ஸ்ரீ ராஜ ராஜேஸ்வரி | மீனாட்சியின் தந்தை | பாரதி கண்ணன் |
| 2000 | ''கண்டுகொண்டேன் கண்டுகொண்டேன் | ராஜீவ் மேனன் |  |
| 1999 | *பூப்பறிக்க வருகிறோம்* |  |  |
| 1998 | *தினந்தோறும்* |  |  |
| 1996 | *கோபாலா கோபாலா* | பாண்டியராஜன் |  |
| 1996 | ''சும்மா இருங்க மச்சான் சும்மா இருங்க மச்சான் |  |  |
| 1996 | ''பூவே உனக்காக | விக்ரமன் |  |
| - | 1994 | ''பாண்டியனின் ராஜ்ஜியத்தில் |  |
| 1994 | *ஜல்லிக்கட்டுக்காளை* |  |  |
| 1994 | ''அமைதிப்படை |  |  |
| 1993 | கருப்பு வெள்ளை |  |  |
| 1993 | ''திருடா திருடா | காவல் அதிகாரி l | மணிரத்னம் |
| 1990 | ''நீ சிரித்தால் தீபாவளி |  |  |
| 1990 | ''எங்கள் சாமி ஐயப்பன் |  |  |
| 1989 | ''தர்ம தேவன் |  |  |
| 1989 | *அன்னக்கிளி சொன்ன கதை* |  |  |
| 1989 | ''தென்றல் சுடும் | மனோபாலா |  |
| 1988 | ''தெற்கத்திக்கள்ளன் |  |  |
| 1988 | ''தம்பி தங்கக் கம்பி |  |  |
| 1988 | ''ராசாவே உன்னெ நம்பி |  |  |
| 1988 | *கதாநாயகன்* |  |  |
| 1988 | ''பூந்தோட்ட காவல்காரன் | செந்தில் நாதன் |  |
| 1987 | ''தீர்த்தக் கரையினிலே |  |  |
| 1987 | ''பரிசம் போட்டாச்சு |  |  |
| 1987 | ''ஊர்க்காவலன் |  |  |
| 1987 | *ஜல்லிக்கட்டு* |  |  |
| 1987 | ''இத்தனை நாளாய் எங்கிருந்தாய் |  |  |
| 1987 | ''பேர் சொல்லும் பிள்ளை | எஸ். பி. முத்துராமன் |  |
| 1987 | ''கடமை கண்ணியம் கட்டுப்பாடு | சந்தான பாரதி |  |
| 1986 | ''உன்னிடத்தில் நான் |  |  |
| 1986 | ''ஊமை விழிகள் | ராஜா | அரவிந்த்ராஜ் |
| 1986 | ''முதல் வசந்தம் | மணிவண்ணன் |  |
| 1985 | *கொலுசு* |  |  |
| 1985 | ''ஒரு கைதியின் டைரி | பாரதிராஜா |  |
| 1984 | ''ஆயிரம் கைகள் |  |  |
| 1983 | ''எத்தனை கோணம் எத்தனை பார்வை |  |  |
| 1982 | ''நிழல் சுடுவதில்லை |  |  |
| 1982 | ''இதோ வருகிறேன் இதோ வருகிறேன் |  |  |
| 1981 | ''பாக்கு வெத்தலை |  |  |
| 1980 | ''சாமந்திப் பூ |  |  |
| 1979 | ''வெள்ளி ரத்னம் |  |  |
| 1978 | ''நெஞ்சில் ஆடும் பூ ஒன்று | l |  |
| 1977 | ''அவர் எனக்கே சொந்தம் | } |  |
# மலேசியா வாசுதேவன்

## இசையமைத்த திரைப்படங்கள்

- 1980- சாமந்தி பூ
- 1981- பாக்கு வெத்தலை
- 1984- ஆயிரம் கைகள்
- 1985- கொலுசு
# சீராக்கத்தக்க தொடுப்பு

**சீராக்கத்தக்க தொடுப்பு** (Adjustable bend) என்பது இரண்டு கயிறுகளின் முனைகளைத் தொடுப்பதற்குப் பயன்படும் ஒரு முடிச்சு ஆகும். இதில் ஒரு கயிற்றின் முனையைப் பயன்படுத்தி மற்றக் கயிற்றின் நிலைப்பகுதியில் ஒரு உருட்டுக் கண்ணிமுடிச்சும், அடுத்த கயிற்றின் முனையைப் பயன்படுத்தி முதற் கயிற்றின் நிலைப் பகுதியில் இன்னொரு உருட்டுக் கண்ணிமுடிச்சும் இடுவதன் மூலம் இத்தொடுப்பு முடிச்சு முடியப்படுகின்றது. இதனைப் பயன்படுத்திக் கயிற்றின் நீளத்தை இலகுவாகக் கூட்டிக் குறைக்க முடியும்.
# உருட்டுக் கண்ணிமுடிச்சு

**உருட்டுக் கண்ணிமுடிச்சு** (Rolling hitch) என்பது ஒரு கயிற்றை தண்டு, கழி அல்லது இன்னொரு கயிறு போன்றவற்றுடன் இணைப்பதற்குப் பயன்படும் ஒரு முடிச்சு ஆகும். ஒரு எளிமையான உராய்வுக் கண்ணிமுடிச்சான இது பொருட்களின் நீளத் திசையில் இழுவையைக் கொடுப்பதற்குப் பயன்படுகிறது. பாய்க் கப்பல்களில் பாய்மரக் கயிறுகளில் ஏற்படக்கூடிய சிக்குகளைப் போக்கும் நோக்கில் அக் கயிறுகளின் குறிப்பிட்ட பகுதியை இழுவிசையில் இருந்து விடுவிப்பதற்குப் பயன்படுகின்றது.  
, to : "உருட்டுக் கண்ணிமுடிச்சு(1)" (#1734), "உருட்டுக் கண்ணிமுடிச்சு(2)" (#1735), "மக்னசுக் கண்ணிமுடிச்சு" (#1736)]]
18 ஆம் நூற்றாண்டின் இறுதியில் இந்த முடிச்சை மக்னசுக் கண்ணிமுடிச்சு என அழைத்தனர். உருட்டு முடிச்சில் சிறிது வேறுபாடுகளைக் கொண்ட இரண்டு வகைகள் உள்ளன. ஆசிலியின் நூலில் இவை உருட்டுக் கண்ணி முடிச்சு(1), உருட்டுக் கண்ணிமுடிச்சு(2) எனப் பெயரிட்டுக் காட்டப்பட்டுள்ளன. இந்நூலில் இவை முறையே #1734, #1735 என்னும் எண்களால் குறிப்பிடப்படுகின்றன. இவற்றைவிட ஆசிலியின் நூலில் #1736 எண்ணால் குறிப்பிடப்படும் முடிச்சுக்கு மக்னசுக் கண்ணிமுடிச்சு எனப் பெயர் கொடுத்துள்ளார்.
# வார்ப்புரு:Future album/doc

### Usage

There are two optional parameters:  
;Description field: The optional description field is used to indicate what part of the article is about the upcoming album. To indicate that the entire article is dedicated to the future album, use  
::<code></code>  
:at the top of the article. If the description of the upcoming album is within a more general article, use  
::<code></code>  
:at the top of the section that describes the future album.  
;Date parameter: The date parameter is used to indicate when the template was added to the article. An example of its usage is  
::<code> }}</code>  
</noinclude>
# சீராக்கத்தக்க கண்ணிமுடிச்சு

**சீராக்கத்தக்க கண்ணிமுடிச்சு** என்பது ஒரு தடத்தின் அளவைக் கூட்டிக் குறைக்கக்கூடியதாக அமைந்த ஒரு தட முடிச்சு ஆகும். இது இழுவை நிலையிலுள்ள ஒரு கயிற்றில் பயன்படுத்தக்கூடியது. ஒரு பொருளைச் சுற்றி எடுத்தபின் கயிற்றின் நிலைப்பகுதியில் செயல்முனையினால் உருட்டுக் கண்ணிமுடிச்சு ஒன்று முடியப்படும். தடத்தின் அளவைக் கூட்டிக் குறைப்பதன் மூலம் கயிற்றின் இழுவை பேணப்படுகின்றது.  
கூடாரங்கள் அமைக்கும்போது கூடாரக் கயிற்றை இழுத்துக் கட்டுதல், மரவியலாளர்கள் மரங்களில் ஏறுதல், வ்ண்டிகளில் சுமைகளை ஏற்றிக் கட்டுதல் போன்றவற்றுக்கு இம் முடிச்சுப் பயன்படுகின்றது. பல சிறப்புக்களைக் கொண்ட இம் முடிச்சு, ஹபிள் விண்வெளித் தொலைநோக்கியைப் பழுது பார்ப்பது தொடர்பான இரண்டாவது பயணத்தில் விண்வெளி வீரர்கள் இதனைப் பயன்படுத்தினர்.
# சீராக்கத்தக்க கண்ணிமுடிச்சு

## முடியும் முறை

### #1855

1. 1735 ஆம் எண் கொண்ட உருட்டுக் கண்ணிமுடிச்சை அடிப்படையாகக் கொண்ட இம் முடிச்சே பிற வேறுபாடுகளிலும் கூடிய பாதுகாப்பானது ஆகும்.
# சீராக்கத்தக்க கண்ணிமுடிச்சு

## முடியும் முறை

### #1856

1. 1734 ஆம் எண்கொண்ட முடிச்சை அடிப்படையாகக் கொண்ட இவ் வேறுபாடு அமெரிக்காவின் சாரணர்களுக்குக் கற்பிக்கப்படுகின்ற ஒரு முடிச்சு ஆகும்.
# அச்சாணிக் கண்ணிமுடிச்சு

**அச்சாணிக் கண்ணிமுடிச்சு** (Axle hitch) என்பது அணுகுவதற்குக் கடினமான இடங்களில் முடிவதற்கு அல்லது ஊடுதலான பாதுகாப்புத் தேவைப்படும் இடங்களில் பயன்படும் ஒரு கண்ணிமுடிச்சு ஆகும். இந்த முடிச்சு வளைய முடி முடிச்சு அல்லது அதுபோன்ற வேறு முடிச்சுக்கள் இடுவதன் மூலம் முடிக்கப்பட வேண்டும்.
# சிசிர் குமார் மித்ரா

**சிசிர் குமார் மித்ரா** (*Sisir Kumar Mitra*, அக்டோபர் 24, 1890 - ஆகசுட் 13 1963) ஓர் இந்திய இயற்பியலாளர் ஆவார்.
# சிசிர் குமார் மித்ரா

## பிறப்பு , ஆரம்ப வாழ்க்கை

இவர் கொல்கத்தாவின் ஊக்ளி மாவட்டத்திலுள்ள கொன்னாகர் என்ற இடத்தில் பிறந்தார். ஜாய்கிருஷ்ண மித்ரா, சரத்குமாரி தம்பதியருக்கு மூன்றாவது மகனாகப் பிறந்தார் சிசிர் குமார். சிசிருக்கு 9 அல்லது 10 வயது நிரம்பியிருந்த நிலையில், ராம் சந்திர சாட்டர்ஜி என்ற ஒருவர் கொல்கத்தா மைதானிலிருந்து பசீர்காட் வரையிலான 15 கி.மீ. தொலைவிற்கு ஒரு பெரிய பலூனைப் பறக்கவிட்டுக் காட்டினாராம்; உடன் தன் அண்ணண் சதீஷ் குமாரிடம் துருவித்துருவி ஆராய்ந்து அந்த பலூன் எவ்வாறு பறந்தது என்று தெரிந்து கொண்டாராம் சிசிர்.
# சிசிர் குமார் மித்ரா

## பல இன்னல்களுக்கிடையில் படிப்பு

பகல்பூர் டீ.என்.ஜே. கல்லூரியில் எப்.ஏ. படிப்பில் சேர்ந்தார் சிசிர். சில காலம் கழித்து அவரது அண்ணன்கள் இருவரும் இறந்தனர்; அத்துயரம் தாங்காது அவர் தந்தையும் காலமானார். குடும்பப் பொறுப்பு முழுவதையும் சிசிரின் தாயார் மனம் கலங்காமல் ஏற்றுக்கொண்டார். சிசிரை கொல்கத்தா அனுப்பினார்; அங்கு பிரெசிடென்சி கல்லூரியில் அறிவியலில் இளங்கலை, முதுகலைப் பட்டங்கள் பெற்றார் மித்ரா. அங்கிருந்த போது சர்.பீ.சீ. ரே, சகதீசு சந்திர போசு ஆகியோரின் வகுப்புகளை கவனிப்பதுண்டு; அவர்களது அறிவியல் ஆளுமையால் கவரப்பட்டார். கொல்கத்தா அறிவியலுக்கான பல்கலைக்கழகக் கல்லூரியில் ஆய்வறிஞராக சேர்ந்தார். ஒளியின் விளிம்பு விளைவு, குறுக்கீட்டு விளைவு ஆகியவை குறித்த ஆய்வுகளை சர்.சி.வி.ராமன் பார்வையில் மேற்கொண்டு , 1919-ல் ஒளி ஊடுபுகுதலும் சிதறலும் (The interference and diffraction of light) என்ற தலைப்பில் ஆய்வுக் கட்டுரை சமர்ப்பித்து டி.எஸ்சி பட்டம் பெற்றார். பின்னர் பாரிஸ் சென்று 1923-இல் PhD பட்டம் பெற்றார்.
# சிசிர் குமார் மித்ரா

## கண்டுபிடிப்புகள்

- புவியின் அயனிமண்டலத்தை பற்றி இவர் கண்டறிந்த கருத்துகள் இயற்பியல் உலகில் புகழ்பெற்றவை. அயனிமண்டலத்திலுள்ள E அடுக்கு அறிவியலாளர்(விஞ்ஞானி)களுக்கு ஒரு புதிராகவே இருந்து வந்தது. சூரியனிலிருந்து வெளிவரும் புற ஊதா(UV) கதிர்வீச்சே இந்த E அடுக்கு உருவாக காரணம் என்று தன் ஆய்வுகளின் அடிப்படையில் மித்ரா கண்டுபிடித்தார்.
- இரவில் வானத்தை பார்க்கும்போது அது அடர் கருமையாக இல்லாமல் சற்று வெளிராகவே இருக்கும். இதற்கு **இரவு-வான ஒளிர்வு** என்று பெயர். அயனிமண்டலத்திலுள்ள F அடுக்கிலுள்ள அயனிகள் உமிழும் ஒளியினால்தான் இந்த ஒளிர்வு ஏற்படுகின்றது என்று மித்ரா கண்டுபிடித்தார்.
# சிசிர் குமார் மித்ரா

## பிற முக்கிய பணிகள்

சகதீசு சந்திர போசின் (ரேடியோ) அலைகள் பற்றிய ஆய்வுகளால் உந்தப்பட்டு மித்ராவும் தொலைத்தொடர்பு அறிவியலில் தன்னை ஈடுபடுத்திக்கொண்டார். அவரது அயராத உழைப்பால் அரிங்கடா அயனிமண்டல கள நிலையம் (Harringhata Ionosphere Field Station), வானொலி இயற்பியல் மற்றும் மின்னணுவியல் நிலையம் (Institute of Radio Physics and Electronics, Calcutta) ஆகிய முக்கிய ஆராய்ச்சி நிலையங்கள் தோற்றுவிக்கப்பட்டன.
இவர் வெளியிட்ட **உயர் வளிமண்டலம்** (The Upper Atmosphere) என்ற ஆய்வுக்கட்டுரை உலக அளவில் பாராட்டைப் பெற்றது.
# சிசிர் குமார் மித்ரா

## ஆசிரியராக

சகதீசு சந்திர போசிடம் பணிபுரிந்த பிறகு, தான் எப்.ஏ. படிப்பு படித்த டீ.என்.ஜே. கல்லூரியிலேயே ஆசிரியராக பணியில் சேர்ந்தார் சிசிர் குமார். பின்னர் ஒரு கிருத்தவக் கல்லூரியில் பணிபுரிந்தார்; அவரது பாணி, பரிசோதனைகளைச் செய்து காட்டியபடியே வகுப்புகள் எடுப்பது. மேலும் வெகுசன அறிவியல் கட்டுரைகளையும் அதிகளவில் எழுதி வந்தார். அறிவியல் தத்துவங்களை **தெளிவாகவும் துல்லியமாகவும்** எடுத்துரைப்பதில் வல்லவர் என்ற பெயர் அவருக்கு வாய்த்து.
# சிசிர் குமார் மித்ரா

## விருதுகளும் பெருமைகளும்

- ராயல் சங்கத்தின் உறுப்பினர் (Fellow of Royal Society)
- பத்மபூஷண்
- இந்திய தேசிய அறிவியல் கழகத்தின் தலைவர் (1959-60)
- நிலவில் உள்ள ஒரு விண்கல் வீழ் பள்ளத்திற்கு **மித்ரா பெருங்குழி** என்று பெயரிடப்பட்டுள்ளது.
# லீலாதிலகம்

**லீலாதிலகம்**, 14 ஆம் நூற்றாண்டின் இறுதிப் பகுதியில், கேரளத்தில் எழுதப்பட்டதாகக் கருதப்படும் ஓர் இலக்கண நூல். இந்நூலில் படி ஒன்று 1908 இல் கண்டுபிடிக்கப்பட்டது. இந்நூல் கேரளத்தில் பாட்டு மரபுக்கும், மணிப்பிரவாளத்துக்கும் இடையிலுள்ள தொடர்புகளை வரையறுப்பதுடன், இசைவாகக் கலக்கக்கூடிய உள்ளூர் மற்றும் சமசுக்கிருதச் சொல் வகைகளைப் பற்றியும் எடுத்துரைக்கின்றது. இம்மணிப்பிரவாளப் பாடல்களில் சமசுக்கிருத இலக்கணமே பின்பற்றப்படவேண்டும் என்றும் இந்நூல் குறிப்பிடுகின்றது. இது, சேரநாட்டுத் தமிழில் மணிப்பிரவாளம் மூலம் சமசுக்கிருதம் எவ்வாறு படிப்படியாக ஆதிக்கம் செலுத்தியது என்பதை விளக்குகிறது. இது போன்றே கேரளத்தில் மணிப்பிரவாள நடையில் எழுதப்பெற்று, இன்றும் கிடைக்கக்கூடிய மிகப் பழம்பெரும் நூல் வைசிக தந்திரம் என்பதாகும்.
# தமிழ் எழுத்து

## தனிநிலையில்

- தமிழ் எழுத்து வகை, தனியெழுத்து நிலையில் எழுத்தின் பெயர்கள்.
- மொழிமுதல் எழுத்து, மொழியின் முதலில் வரும் எழுத்து
- மொழியீறு, மொழி என்னும் சொல்லின் ஈற்றில் வரும் எழுத்து
- எழுத்து மயக்கம், சொல்லில் இணைந்து ஒலியோடு ஒலி மயங்கும் எழுத்துகள் (காண்க: மெய்யெழுத்துகளின் உடனிலை மயக்கம் என்னும் தலைப்பிலுள்ள உட்பிரிவு)
- எழுத்துப் போலி, சொல்லில் ஓர் எழுத்து நிற்கும் இடத்தில் மற்றொரு எழுத்து நின்று சொல்லின் பொருளை மாற்றாத எழுத்து
- மகர னகர மயக்கம், உயிரெழுத்து வரும்போது மகரம் னகரமாக மாறுதல்
# தமிழ் எழுத்து

## புணர்ச்சியில்

- நிலைமொழித் திரிபு, முதல்+பொருள் = **முதற்பொருள்** எனத் திரிதல்
- வருமொழித் திரிபு, கண்+நன்று = **கண்ணன்று** எனத் திரிவது போன்றவை
- இருமொழித் திரிபு, அல்+திணை = **அஃறிணை** எனத் திரிவது போன்றவை
- ஓரெழுத்தொருமொழி, ஆ, ஈ, தா, நொ, து போன்றவை
- எழுத்துப்பேறு, ஓரெழுத்தொருமொழியில் கா-கான், மா-மான், ஆ-ஆன் என்பது போல் வருவன
- ஈரெழுத்தொருமொழி, கல், கடு போன்றவை
- ஒற்று மிகல், நிலாச்சோறு என்பது போன்றவை, வல்லின, மெல்லின, வகர ஒற்றுகள்
- ஒற்றுக்கெடல், மரம்+வேர்= **மரவேர்**, குளம்+நீர்= **குளநீர்** போல்வன
# தமிழ் எழுத்து

## மொழியியல் பார்வை

- ஒலியளவுப் பாகுபாடு (முதலெழுத்து, சார்பெழுத்து)
- ஒலியுறுப்புப் பாகுபாடு (வல்லினம், மெல்லினம், இடையினம்)
- பொருள்நோக்குப் பாகுபாடு (சுட்டெழுத்து, வினாவெழுத்து)
- சார்பொலி மயக்கம் (புணர்ச்சியில் மாறுதல்)
# தமிழ் எழுத்து

## மேலும் ஒப்புநோக்கம்

- பதச்சாரியை, படித்தனர் = படி+த்+த்+**அன்**+அர் போல்வன.
- சொற்சாரியை, மகத்துக்கை = மக(மகவு)+**அத்து**+க்+கை போல்வன.
# தமிழ் எழுத்து

## வரலாற்றுப் பார்வை

- எழுத்து
- எழுத்து முறை
- தமிழ் எழுத்து முறை, எழுத்து வளர்ச்சி முறை
- தமிழ் எழுத்து வகை
- தமிழ் எழுதும் முறைமை
- தமிழ் எழுத்துகளின் தோற்றமும் வளர்ச்சியும்
# அபுகிடா

**அபுகிடா** (Abugida) என்பது ஒரு வகை எழுத்து முறை ஆகும். இது உயிர்மெய் எழுத்துகளை அடிப்படையாகக் கொண்டது. அபுகிடா எழுத்து முறையில் மெய்யெழுத்து உயிரெழுத்தைத் தன்னுள் கொண்டே வரும். ஏற்ற குறியிடுவதன் மூலம் அம்மெய்யெழுத்திலுள்ள உயிரெழுத்தின் ஒலியை மாற்றி அமைக்கலாம்.
எ-டு 'க'வுடன் துணைக்கால் சேர்த்தால் 'கா'ஆகிறது. இது அபுகிடாவின் ஒரு இயல்பாகும்.  
உலகில் புழக்கத்தில் உள்ள எழுத்து முறைகளில் அரைப்பங்கு அளவான எழுத்து முறைகள் அபுகிடா வகையைச் சேர்ந்தவையே. இவற்றுள், தெற்காசியாவிலும், தென்கிழக்காசியாவிலும் புழக்கத்திலுள்ள பிராமியக் குடும்ப எழுத்து முறைகளான நகரி, தேவநாகரி, தெலுங்கு, மலையாளம், கன்னடம், சிங்களம் போன்ற எழுத்துக்களும் இவ்வபுகிடா இனத்தையே சாரும்.
# அபுகிடா

## அமைப்பு

பொதுவாக, அபுகிடா முறையைச் சேர்ந்த ஒரு முழு எழுத்து ஒரு மெய்யெழுத்தைக் குறிக்கிறது. இவ்வெழுத்துக்கள் ஒன்றன்பின் ஒன்றாக ஒரு குறிப்பிட்ட திசையில் எழுதப்பட்டு வருகின்றன. உயிரொலிகள் மெய்யெழுத்துக்களில் தங்கியுள்ளன. தனியான அடையாளக் குறிகளை மெய்யெழுத்துக்களுடன் சேர்ப்பதன் மூலம் அல்லது மெய்யெழுத்திலேயே சிறிய மாற்றங்களை ஏற்படுத்துவதன் மூலம் மெய்யெழுத்துக்கு உயிரொலிகள் சேர்க்கப்படுகின்றன. தனியான அடையாளக் குறிகளைச் சேர்ப்பதற்கு எடுத்துக்காட்டாக "கா", "கி" போன்ற எழுத்துக்களையும், மெய்யெழுத்து மாறுதலடைவதற்கு எடுத்துக்காட்டாக "கு" போன்ற எழுத்துக்களையும் கொள்ளலாம். அடையாளக் குறிகளை மெய்யெழுத்துக்களுடன் சேர்க்கும்போது குறியீடுகள் மெய்யெழுத்தைத் தொடர்ந்து எழுதும் திசையிலேயே எழுத்தப்படும் என்பதில்லை. சில வேளைகளில் மெய்யெழுத்துக்கு முன்னாலோ, மேலேயோ அல்லது கீழேயோ உயிரொலிக் குறியீடு வருவது உண்டு. எடுத்துக்காட்டாக "கே", "யூ" போன்ற எழுத்துக்களைக் குறிப்பிடலாம்.  
மெய்யொலி தொடர்புபடாத உயிரொலிகளைக் குறிப்பதற்கு அபுகிடா முறையில் இரண்டு வழிகள் கையாளப்படுகின்றன.
- ஒலியற்ற மெய்யெழுத்து உரிய உயிரெழுத்துக் குறியீடுகளுடன் பயன்படுதல்.
- மெய்யெழுத்தில் சார்ந்திருக்கக்கூடிய உயிரொலிக் குறியீடுகளிலும் வேறான தனி மெய்யெழுத்துக்கள் பயன்படுதல்.  
உயிரொலித் தொடர்பற்ற மெய்யொலிகள் பின்வரும் முறைகளில் ஒன்றால் வெளிப்படுகின்றன.
- உயிரொலி இல்லாமையைக் காட்டுவதும், மெய்யெழுத்தைச் சார்ந்திருப்பதுமான ஒரு குறியீட்டின் பயன்பாடு.
- சார்ந்திருக்கும் உயிர்க் குறியீடு எதுவும் இல்லாமை.
- சார்ந்திருக்கும் ஒலியிலா உயிர்க் குறியீட்டின் பயன்பாடு.
- இரண்டு மெய்களை இணைக்கும் கூட்டெழுத்துக்களில் முதல் எழுத்து உயிரின்றி ஒலித்தல்.
- சிறிய சார்ந்திருக்கும் குறியீடு, வேறுபட்ட முறையில் இடப்படும் முழு மெய்யெழுத்து அல்லது தனியான குறியீடு.